
	Departamentul pentru Relația cu Republica Moldova-DRRM 2026

	Beneficiar: Universitatea „Alexandru Ioan Cuza” din Iași

	Educație europeană în şcolile din Republica Moldova: modele de bune practici în sprijinul conectării tinerilor la reţele educaţionale europene

	Contract de finanțare nr. DRRM/C/51/30.07.2026


Contract  de prestări servicii de publicitate

nr.  /    
Preambul

În temeiul Legii 98/19.05.2016 privind  achizițiile publice s-a încheiat prezentul contract de achiziție publica de servicii, între:
UNIVERSITATEA „ALEXANDRU IOAN CUZA” din IAŞI cu sediul în Iaşi, B-dul Carol I nr. 11, tel. 0232.201039, Fax 0232.201048, CUI 4701126, cont RO20TREZ23F650601203001X deschis la Trezoreria Municipiului Iaşi, reprezentată prin Rector,  Prof. univ. dr. Liviu-George MAHA şi Director Financiar Contabil – Ec. Liliana IFTIMIA, în calitate de și denumită în continuare „Autoritatea contractantă”, pe de o parte

şi
S.C. S.R.L. cu sediul în ________, telefon: _____, email _______, înregistrată la Registrul Comerțului sub nr. ______, CUI ___________, Cont ________________ deschis la Trezoreria _____________ reprezentată legal prin Administrator _____________,  în calitate de CONTRACTANT pe de altă parte,

denumite, în continuare, împreună, "Părțile" și care,

având în vedere că:

· Autoritatea contractantă a derulat  achiziția de servicii de publicitate și de promovare, inițiată atât prin  publicarea pe site-ul instituției www.uaic.ro, în secțiunea Achiziții Publice, a Solicitării de ofertă nr.3301/AP/17.08.2026,  cât și transmiterea acesteia către posibili ofertanți;

· prin Nota Justificativă a Achiziției Directe nr. ____/AP/_______ a fost declarată câștigătoare oferta Contractantului, S.C_______________ S.R.L.,
au convenit încheierea prezentului Contract.

2. Definiții
2.1 - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;

f. subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop;
g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.
3. Interpretare

3.1.În prezentul contract, cu excepția unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2.Termenul "zi" sau "zile" sau orice referire la zile reprezintă zile calendaristice dacă nu se specifică în mod diferit.
4.Obiectul principal al contractului
4.1.Contractantul se obligă să presteze servicii de publicitate și de promovare respectiv să – publice anunț/comunicat de presă privind începerea proiectului cu titlul „Educație europeană în şcolile din Republica Moldova: modele de bune practici în sprijinul conectării tinerilor la reţele educaţionale europene – EDU-LINK MD” finanțat de către Departamentul pentru Relația cu Republica Moldova. Anunțul va fi color, în interiorul cotidianului, încadrat  în chenar, apariție în format tipărit a ziarului _____________si online, cu publicare pe pagina, pe www.____________.ro. 
4.2. Publicarea se va face în maxim 2 zile lucrătoare de la acceptul beneficiarului intern privind bunul de tipar pe macheta comunicatului. Data din comunicatul de presă va fi data publicării acestuia în ziar. 
5.Preţul contractului

5.1.- Prețul contractului,  respectiv al serviciilor ce vor fi prestate de către contractant,  este de ___________ lei  la care se adaugă _________ lei reprezentând TVA. 

5.2.- Prețul serviciilor  este conform ofertei contractantului, înregistrată la sediul autorității contractante cu nr. ______/______.
5.3. Autoritatea contractantă va plăti pentru anunțul publicat, preţul  convenit pentru acesta,  atât timp cât sunt respectate condițiile stabilite în prezentul contract.

6.Durata contractului
6.1. – Durata prezentului contract este până la data îndeplinirii de către ambele părți a obligațiilor contractuale.

6.2.- Publicarea anunțului se va face după semnarea contractului de către ambele părți, în maxim 2 zile lucrătoare de la acceptul beneficiarului intern privind bunul de tipar pe macheta comunicatului. Data din comunicatul de presă va fi data publicării acestuia în ziar. 
7.Executarea contractului

7.1. Executarea contractului începe după semnarea contractului de către ambele părți.
8.Documentele contractului
8.1.Documentele contractului sunt:
a)solicitarea de ofertă nr. 3301/AP/17.08.2026 publicată pe site-ul www.uaic.ro ;

b)oferta contractantului înregistrată la Registratura Autorității Contractante cu nr. _________/_________;

c)ziarul în care a fost publicat anunțul – 1 exemplar;
d)acte adiționale, pe măsura producerii lor – dacă va fi cazul. 
9.Obligaţiile principale ale contractantului
9.1.Contractantul se obligă să asigure:
a)machetarea anunțului, aranjarea în pagină a acestuia astfel încât să fie ușor lizibil și să nu fie fracționat în coloane (Anunțul va fi color, în interiorul cotidianului, încadrat  în chenar, cu lățime ____ cm și înălțime ___ cm); după machetare anunțul se va trimite către reprezentantul autorității contractante (beneficiarul final), în vederea obținerii bunului de tipar (BT). Macheta în vederea obținerii bunului de tipar din partea beneficiarului intern va fi transmisă în maxim 1 zi lucrătoare de la transmiterea comenzii ferme și a conținutului comunicatului.  

b)publicarea materialelor transmise de autoritatea contractantă în baza unei comenzi scrise. Transmiterea comenzii se face prin poșta electronică. După machetare anunțul se transmite la autoritatea contractantă pentru obținerea bunului de tipar. Publicarea se va face în maxim 2 zile lucrătoare de la acceptul beneficiarului intern privind bunul de tipar pe macheta comunicatului. Data din comunicatul de presă va fi data publicării acestuia în ziar
c)livrarea către autoritatea contractantă  a unui exemplar din numărul ediției de apariție a anunțului publicat, în termen de maxim 3 zile lucrătoare de la data publicării. 
d)machetarea anunțului va respecta toate cerințele finanțatorului în ceea ce privește dimensiunea, conținutul, identitatea vizuală etc.  Scopul este mediatizarea proiectului și a finanțatorului, precum și atragerea atenției beneficiarilor direcți și indirecți ai proiectului
9.2. Contractantul va presta serviciile de publicitate în conformitate cu  oferta sa depusă în cadrul achiziției.
9.3.Contractantul va răspunde în fața organismelor de auditare în perioada supusă auditării și va pune la dispoziție informațiile și/sau documentele solicitate, dacă este cazul.
9.4. Contractanții au obligația de actualizare a datelor și informațiilor privind beneficiarul real, de fiecare dată când are loc o modificare a acestora, pe durata contractului cu Autoritatea contractanta, sub rezerva aplicării sancțiunilor legale. Eventualele modificări intervenite după semnarea contractului de achiziție publică, vor fi aduse atât la cunoștința Autorității contractante cât și a ONRC. Aceste obligații se vor aplica inclusiv subcontractanților, daca este cazul.
9.5.Contractantul se obligă să despăgubească autoritatea contractantă împotriva oricăror:

i)reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile ce vor fi prestate, și
ii)daune-interese, costuri, taxe și cheltuieli de orice natură, aferente, determinate de culpa exclusivă a contractantului, cu excepția situației în care o astfel de încălcare rezultă din respectarea solicitării de ofertă  întocmită de către autoritatea contractantă.
 10.Obligaţiile principale ale autorității contractante
10.1 In conformitate cu prevederile Legii 139/2022, contractantul are obligația de a emite facturi electronice si de a le transmite autorității contractante prin sistemul național privind factura electronica RO e-factura. Plata se va efectua în maxim 30 de zile de la publicarea comunicării în baza facturii disponibile în platforma RO e-factura și a exemplarului ediției cotidianului în care a fost publicat comunicatul. Pe factură se va preciza codul CPV 79341000-6.
În cazul în care factura are elemente greșite şi/sau greșeli de calcul identificate de Autoritatea Contractantă, şi sunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate. În cazul în care sunt necesare clarificări suplimentare sau alte documente suport din partea Contractantului termenul de 30 de zile pentru plată se suspendă. 

Repunerea în termenul de plată se face după primirea de către Autoritatea Contractantă a clarificărilor, documentelor suport de la Contractant. 

Plata se va face în baza facturii și a procesului verbal de recepție a serviciilor. 
10.2. Plata se face în lei în contul contractantului deschis la Trezorerie.
10.3.Autoritatea contractantă se angajează să  comunice contractantului toate informațiile  necesare acestuia  în vederea îndeplinirii obligațiilor contractuale. 
10.4. Autorității contractante îi revine în exclusivitate responsabilitatea informațiilor pe care le transmite în vederea publicării anunțului.
10.5.Autoritatea contractantă se obligă să transmită conținutul anunțului de publicat, în format electronic, editabil, pe adresa de e mail: __________________. 
11.Sancţiuni pentru neîndeplinirea culpabila a obligațiilor
11.1 Nerespectarea obligațiilor asumate prin prezentul contract de către una din părți dă dreptul părții lezate de a considera contractul de drept reziliat rezilierea operând în termen de 3 zile lucrătoare de la confirmarea de primire a declarației de reziliere  comunicată in scris de partea lezată, dacă în termenul de 3 zile lucrătoare de la primirea confirmării de primire, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate fără intervenția instanței de judecată, partea lezată având dreptul de a pretinde plata de daune-interese.

11.2. - i) În cazul în care, din vina sa exclusivă, contractantul nu reușește să își îndeplinească obligațiile asumate prin contract, atunci autoritatea contractantă are dreptul de a percepe din prețul contractului, ca penalități, o sumă în cuantum de 0,25% din valoarea în LEI a serviciilor neprestate la termen, calculate pro-rata temporis pentru fiecare zi de întârziere până la îndeplinirea tuturor obligațiilor contractuale, fără ca valoarea totală a penalităților fără să poată depăși suma asupra căreia au fost calculate.

ii)În cazul în care autoritatea contractantă, din culpa sa,  nu onorează facturile în termenul stabilit prin clauza 10.1, contractantul are dreptul de a percepe, ca penalități, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligațiilor, fără ca valoarea totală a penalităților fără să poată depăși suma asupra căreia au fost calculate.
11.3. - Autoritatea contractantă își rezervă dreptul de a denunța unilateral contractul de prestări servicii, printr-o notificare scrisa adresata contractantului, în cel mult 1 zi de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public.

11.4. - În cazul prevăzut la clauza 11.3, contractantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

11.5 - Autoritatea contractantă își rezervă dreptul de a renunța la contract, printr-o notificare scrisă adresată contractantului, fără nici o compensație, dacă acesta din urmă se desființează sau dacă față de acesta este inițiată procedura falimentului,   cu condiția ca această anulare să nu prejudicieze sau să afecteze dreptul la acțiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din  contract îndeplinită până la data denunțării unilaterale a contractului.

12. Garanţia de bună execuţie a contractului-nu este cazul.
13.Alte responsabilități ale contractantului

13.1. (1)Contractantul are obligația de a executa serviciile prevăzute în contract cu profesionalismul și promptitudinea cuvenite angajamentului asumat.

(2)Contractantul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă cerute de și pentru contract, în vederea executării contractului.

13.2.Contractantul este pe deplin responsabil pentru execuția serviciilor în conformitate cu  cerințele specifice din solicitarea de ofertă. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toata durata contractului.

14.Recepţie și verificări
14.1.Autoritatea contractantă are dreptul de a verifica modul de prestare a serviciilor pentru a stabili conformitatea lor cu prevederile din contract. Recepția calitativă și cantitativă se va efectua în momentul primirii de către Autoritatea contractanta a următoarelor documente:

-  factura aferentă serviciilor prestate și 
- 1 exemplar din ediția cotidianului în care a fost publicat anunțul.
14.2.Verificările vor fi efectuate în conformitate cu prevederile din prezentul contract. Autoritatea contractantă va notifica, în scris, contractantului, identitatea reprezentanților săi împuterniciți pentru acest scop.

14.3. – Serviciile prestate de contractant vor fi recepționate de autoritatea contractantă  doar în cazul în care acestea corespund cerințelor/ specificațiilor din contract. 

Dacă serviciile prestate de contractant nu corespund cerințelor din prezentul contract autoritatea contractantă nu  va recepționa serviciile întocmind în acest sens un Proces verbal de refuz în care va expune motivele ce au condus la refuz.


În cazul în care serviciile, sunt necesare în continuare autorității contractante, contractantul are obligația, ca  pe cheltuiala sa:

a)să presteze din nou serviciile  respinse; sau

b)să facă toate modificările necesare pentru ca serviciile să corespundă cu specificațiile din contract. 
în maxim 2 zile lucrătoare de la încheierea procesului verbal de refuz a recepției, în caz contrar, urmând să răspundă cu daune – interese față de Universitatea „Alexandru Ioan  Cuza” din Iași.

14.4. - Prevederile clauzelor 14.1.-14.3. nu îl vor absolvi pe contractant de obligația asumării garanțiilor sau de alte obligații prevăzute în contract. 
15. Amendamente 

15.1 - Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional.
16. Începere, finalizare, întârzieri
16.1 - Contractantul are obligaţia de a presta serviciile conform termenelor prezentate in prezentul contract.

16.2 - Dacă pe parcursul derulării contractului, contractantul constată că nu poate respecta condiţiile de prestare, acesta are obligaţia de a notifica acest lucru, în timp util, autorităţii contractante. Modificarea condiţiilor de prestare asumate se face cu acordul părţilor, prin act adiţional.

16.3 - În afara cazului în care autoritatea contractanta este de acord cu o modificare a condiţiilor de prestare a serviciilor, orice întârziere în îndeplinirea contractului dă dreptul autoritatii contractante de a solicita penalităţi contractantului şi de a rezilia de drept contractul.
17. Subcontractanţi

17.1- Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

17.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

17.3 -(1)Contractantul este pe deplin răspunzător faţă de autoritatea contractantă de modul în care îndeplineşte contractul.

(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

17.4.-Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  
18. Forţa majoră

18.1. –Orice eveniment imprevizibil sau inevitabil care împiedicã, în parte sau în totalitate, îndeplinirea obligaţiilor contractului, va fi considerat un caz de forţã majorã. 

18.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.
18.4. - Partea contractantă care invocă forţa majoră are obligaţia de a notifica celeilalte părţi, în cel mult 2 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

18.5. - Dacă forţa majoră acţionează sau se estimează că va acţiona o perioadă mai mare de 5 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
19. Încetarea contractului

19.1 Prezentul contract încetează în următoarele cazuri:


a)părţile convin de comun acord încetarea contractului;


b)expirarea duratei contractului;


c)prin reziliere, în condiţiile clauzelor din prezentul contract;


d)in cazul procedurilor de faliment, a retragerii autorizaţiei de funcţionare a unuia dintre contractanţi

e)prin denunţare unilaterală în condiţiile prevăzute la art. 223(1) din legea 98/2016, și a  clauzelor din prezentul contract;


f)prin imposibilitate de executare, în condiţiile art. 18.
19.2 Autoritatea contractantă îşi rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

a) Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformității sau executarea obligațiilor care decurg din prezentul Contract;

b) Contractantul subcontractează părţi din Contract fără a avea acordul scris al Autorității contractante;

c) Contractantul cesionează drepturile și obligațiile sale fără acordul scris al Autorității contractante;

d) Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

e) Devin incidente oricare alte incapacități legale care să împiedice executarea Contractului;

f) Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

g) în cazul în care, printr-un act normativ, se modifică interesul public al Autorității contractante în legătură cu care se furnizează Produselor care fac obiectul Contractului;

h) la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;

i) în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

j) În cazul în care împotriva Contractantului se deschide procedura falimentului;

k) Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității contractante;

l) Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului.

19.3 Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

(i) Autoritatea contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea contractantă nu își îndeplinește obligațiile de plată a produselor prestate de Contractant, în condițiile stabilite prin prezentul Contract.

19.4 Rezoluțiunea/Rezilierea Contractului în condițiile pct. 19.2 și pct. 19.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești şi/sau arbitrale.

19.5 Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

19.6 În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.
20. Soluţionarea litigiilor

20.1. -Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2- Procesele și cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum și cele privind executarea, nulitatea, anularea, rezoluțiunea, rezilierea sau denunțarea unilaterală a contractelor de achiziție publică se soluționează de către instanța competentă, conform prevederilor legale.
21. Limba care guvernează contractul
21.1. - Limba care guvernează contractul este limba română.
22. Comunicări
22.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.

(2) Orice document scris trebuie înregistrat atât în momentul transmiterii cât şi în momentul primirii.

22.2. - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.
23. Prelucrarea datelor cu caracter personal
23.1.Colectarea,  prelucrarea și stocarea/arhivarea  datelor cu caracter personal se vor realiza în conformitate   cu prevederile Regulamentului nr. 679 /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

23.2. Datele cu caracter personal, așa cum sunt clasificate în Regulamentul (UE) 679 / 2016,vor fi prelucrate  în acord cu legislația menționată pe toată perioada contractuală, inclusiv pe perioada de verificare și  urmărire a obiectivelor contractuale, în scopul și temeiul legal pentru care s-a perfectat prezentul contract.

23.3. Părțile contractante vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

23.4.Părțile contractante vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
24.Nulităţi

24.1. – Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.
25. Legea aplicabilă contractului
25.1. - Contractul va fi interpretat conform legilor din România.
Părţile au înţeles să încheie azi ....................... prezentul contract în două exemplare, câte unul pentru fiecare parte.  

ANEXA  nr.1 
	Denumire serviciu
	Cantit.
	Preț unitar
	Valoare

(Lei fără TVA)
	TVA (19%)
	Valoare totală cu TVA

	Servicii de publicitate - comunicat de presă, tipărit și online, color, (ziare locale și regionale), pentru lansarea proiectului „Educație europeană în şcolile din Republica Moldova: modele de bune practici în sprijinul conectării tinerilor la reţele educaţionale europene – EDU-LINK MD” finanțat de către Departamentul pentru Relația cu Republica Moldova, conform Anexă   (Comunicat de presă început de proiect)
	1 anunț

